गर्मियों में दिखेगा बंद होने का असर
इंदौर डीबी स्टार
याद कीजिए जब 2006 में जल संकट हुआ। केंद्रीय जेल के कैदी पानी की समस्या से जूझ रहे थे। जेल प्रशासन को बोरवेल और दो कुओं पर बहुत भरोसा था। हालात इतने नाजुक थे कि इन्होंने भी साथ नहीं दिया।
जैसे-तैसे कैदियों की प्यास बुझाई गई। बस उसी समय मेरे जन्म का ताना-बाना बुना गया। सवाल था, इतना बड़ा बजट कहां से आएगा। निर्णय हुआ जेल के कैदी कब काम आएंगे। जेल प्रशासन ने अपना प्रस्ताव कैदियों के समक्ष रखा। कैदियों की बांछें खिल गईं बोले, यह पुनीत कार्य हम करेंगे। ढाई हजार में से कई कैदियों के हाथों में कुदाली, फावड़े और तगारियां थीं। वातावरण में साहिर का नगमा गूंज रहा था, साथी हाथ बढ़ाना साथी रे। वह फिल्म नया दौर थी लेकिन यहां भी यह नया दौर था। एक महीने तक कैदियों ने पसीना बहाया। 34500 स्कवेयर फीट में 230 फीट लंबा और 150 फीट चौड़ा मेरा जन्म हुआ।
मुझमें दस फीट की गहराई थी। अब सभी को इंतजार था आसमान से उतरने वाली बूंदों का। वह दौर भी आया। इंद्र ने कैदियों की मुराद पूरी कर दी और मेरे दामन को लबालब कर दिया। मुझे देखकर जेल प्रशासन और कैदियों की आंखों में चमक आ गई। मेरी वजह से दोनों कुओं को भी नया जीवन मिल गया। कई सालों तक मैं कैदियों की प्यास बुझाता रहा। शेष पेज 2 पर
गंदगी, मच्छर हो रहे थे इसलिए तालाब बंद किया
जेल परिसर में इस छोटे से तालाब का कुछ हिस्सा जेल की नई दीवार बनाने में चला गया। बाकी बचे हिस्से में पानी गंदा हो गया था। आसपास का सीवरेज इसमें मिलने लगा था। बहुत बदबू आती थी। मच्छर पनप रहे थे, इसलिए तालाब को मलबा डलवाकर बंद कर रहे हैं।  रमेशचंद्र आर्य, जेल अधीक्षक
DB Star CONCERN
लापरवाह जेल प्रशासन ने दफ्न कर दिया एक तालाब
awa_Deva hne_Deva hin_Deva hin_Deva hin_Deva hin_Deva hin_Deva eng_Latn hin_Deva